Diari Oficial de la Generalitat Valenciana


Sumari del DOGV 3355, del 21-10-1998 (1998/8204)

RESOLUCIÓ de 21 de setembre de 1998, del director general de Personal de la Conselleria de Cultura, Educació i Ciència, per la qual s'inclou el Senyor Michael Gerard Nugent en la llista d'aspirants nomenats funcionaris en pràctiques per Resolució de 12 de maig de 1995, en les proves selectives per a la provisió de places vacants de funcionaris en els cossos docents de professors d'Ensenyament Secundari, Professors Tècnics de Formació Professional, Professors d'Escoles Oficials d'Idiomes, Professors i Mestres de Taller d'Arts Plàstiques i Disseny i Professors de Música i Arts Escèniques, convocades per Ordre de 24 de juny de 1994, de la Conselleria de Cultura, Educació i Ciència, en virtut del compliment de la sentència dictada pel Tribunal Superior de Justícia de la Comunitat Valenciana en el recurs número 2.011/1995.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3355

Data del DOGV
:   21-10-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/8204


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 21 de setembre de 1998, del director general de Personal de la Conselleria de Cultura, Educació i Ciència, per la qual s'inclou el Senyor Michael Gerard Nugent en la llista d'aspirants nomenats funcionaris en pràctiques per Resolució de 12 de maig de 1995, en les proves selectives per a la provisió de places vacants de funcionaris en els cossos docents de professors d'Ensenyament Secundari, Professors Tècnics de Formació Professional, Professors d'Escoles Oficials d'Idiomes, Professors i Mestres de Taller d'Arts Plàstiques i Disseny i Professors de Música i Arts Escèniques, convocades per Ordre de 24 de juny de 1994, de la Conselleria de Cultura, Educació i Ciència, en virtut del compliment de la sentència dictada pel Tribunal Superior de Justícia de la Comunitat Valenciana en el recurs número 2.011/1995. [1998/8204]
  
Mitjançant Resolució de 22 de desembre de 1994 (DOGV de 03.01.95), del director general de Personal, es va fer pública la llista d'aspirants que superaren les proves selectives per a la provisió de places vacants en el cos de professors d'Ensenyament Secundari, professors tècnics de Formació Professional, professors d'escoles oficials d'Idiomes, professors i mestres de taller d'Arts Plàstiques i Disseny i professors de Música i Arts Escèniques.
  
Per Resolució de 12 de maig de 1995, del director general de Personal, es nomenen funcionaris en pràctiques de cossos docents els aspirants seleccionats en el marc de l'Ordre de 24 de juny de 1994.
  
L'apartat cinqué d'aquesta resolució declara exclosos del nomenament de funcionaris en pràctiques els aspirants que es relacionen en l'annex III de l'esmentada resolució, en el qual apareix relacionat el Sr. Michael Gerard Nugent per documentació incompleta.
  
Per Resolució de 31 de juliol de 1995, del director general de Personal, es modifica la Resolució de 12 de maig de 1995, respecte als aspirants exclosos que hi hagueren presentat la documentació o, si s'escau, completat la que hagueren presentat. En aquesta resolució no apareixia relacionat el Sr. Michael Gerard Nugent.
  
Per Resolució de 9 de juliol de 1998, del conseller de Cultura, Educació i Ciència, es disposa el compliment en els mateixos termes de la sentència dictada pel Tribunal Superior de Justícia de la Comunitat Valenciana en el recurs contenciós administratiu número 2.011/1995, interposat pel Sr. Michael Gerard Nugent.
  
Aquesta sentència disposa:
  
«1. Estimar el recurs contenciós administratiu interposat pel Sr. Michael Gerard Nugent contra la Resolució de 31 de juliol de 1995, de la Direcció General de Personal de la Conselleria de Cultura, Educació i Ciència, que modifica una altra anterior de 12 de maig de 1995, que nomenava funcionaris en pràctiques dels cossos de professors d'Ensenyament Secundari i altres, la qual s'anul·la per contrària a dret en l'extrem que exclou l'actor de l'esmentat nomenament.
  
2. Declarar com a situació jurídica individualitzada el dret de l'actor a ser nomenat funcionari en pràctiques amb efecte de 12 de maig de 1995.»
  
Per tot això, resolc:
  
Primer
  
Incloure el Sr. Michael Gerard Nugent, amb DNI núm. 1.271.821, en la llista d'aspirants nomenats funcionaris en pràctiques mitjançant Resolució de 12 de maig de 1995, del director general de Personal, en l'especialitat d'Anglés, del cos de professors d'Ensenyament Secundari.
  
Segon
  
L'aspirant nomenat funcionari en pràctiques, mitjançant aquesta resolució, haurà de declarar, sota promesa o jurament, que no es troba sotmés en cap de les causes d'incompatibilitat de les previstes en la Llei 53/1984, de desembre.
  
Tercer
  
Contra aquesta resolució, que posa fi a la via administrativa, d'acord amb el que preceptua l'article 109 en relació amb la disposició addicional novena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'interessat podrà interposar recurs contenciós administratiu davant el Tribunal Superior de Justícia de la Comunitat Valenciana, sense perjudici de qualsevol altre que estime procedent, en el termini de dos mesos a comptar des de l'endemà de la publicació d'aquesta resolució.
  
Amb caràcter previ, l'interessat haurà de comunicar a l'òrgan autor d'aquesta resolució la intenció d'interposar recurs contenciós administratiu, d'acord amb el que estableix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.